கேள்வி: அரச மறிமான் - வகைபிரித்தல் மற்றும் சொற்பிறப்பியல் பற்றி நீங்கள் என்ன அறிந்துள்ளீர்கள்?
பதில்: "ராயல் ஆன்டெலோப்" என்ற பொதுப்பெயரானது, டச்சு மேற்கிந்திய நிறுவனத்துடன் தொடர்புடைய வில்லெம் போஸ்மன் என்ற வணிகரின் கூற்றை அடிப்படையாகக் கொண்டு இடப்பட்டது. இது உள்ளூர் மக்களால் "சிவப்பு மான்களின் அரசர்" (அதாவது, மறிமான்களின் அரசர்) என்று அழைக்கப்பட்டது.
கேள்வி: அரச மறிமான் - உணவுமுறை பற்றி தகவல் சொல்.
பதில்: இது ஒரு தாவர உண்ணி ஆகும். இது சிறிய அளவிலான புதிய தளிர்களை விரும்புகிறது; பழங்கள் மற்றும் பூஞ்சைகளை எப்போதாவது உண்ணும். இம்மறிமான் இரவாடியாகக் கருதப்பட்டாலும், விலங்கியல் நிபுணர் ஜொனாதன் கிங்டன் இது பகல் முழுவதும் மேய்வதாக கூறுகிறார். பேட்ஸின் குள்ள மறிமானுடன் ஒப்பிடுகையில், அரச மறிமான் நீண்ட முகவாய், பரந்த உதடுகள், சிறிய வாய் மற்றும் சிறிய கன்னத் தசைகள் போன்றவற்றைக் கொண்டுள்ளது.
கேள்வி: அரச மறிமான் - இனப்பெருக்கம் குறித்து விரிவாக சொல்லுங்கள்.
பதில்: மற்ற நியோட்ராஜின்களைப் போலவே, அரச மறிமானும் ஒரு துணையை மட்டும் கொண்டது. இருப்பினும் பலதுணை மணம் சிலசமயம் கொண்டிருக்கும். இரு பாலினத்தவையும் ஆறு மாத வயதிற்குள் பாலியல் முதிர்ச்சி அடைகின்றன. நவம்பர் மற்றும் திசம்பர் மாதங்களில் பிறப்புகள் பதிவாகியுள்ளன. அறியப்படாத கர்ப்பகாலத்திற்குப் பிறகு பொதுவாக ஒரு குட்டி பிறக்கிறது. குட்டி 0.8-1 கிலோகிராம் (1.8-2.2 பவுண்டுகள்) எடை இருக்கும். இந்தக் குட்டி வயது வந்த மானின் எடையில் கிட்டத்தட்ட மூன்றில் ஒரு பங்காகும். குட்டியின் நிறம் பெரிய மான்களுக்கு உள்ளது போலவே இருக்கும். 1993 ஆம் ஆண்டு நடத்தப்பட்ட ஒரு ஆய்வின் மூலம் பிடித்து வளர்கப்பட்ட அரச மறிமானின் அதிகபட்ச ஆயுட்காலம் ஆறு ஆண்டுகள் எட்டு மாதங்கள் என மதிப்பிடப்பட்டது.
கேள்வி: அரச மறிமான் - வாழ்விடம் மற்றும் பரவல் குறித்து விரிவாக சொல்லுங்கள்.
பதில்: அரச மறிமான் புதர்கள் மற்றும் அடர்த்தியாக வளர்ந்துள்ள பிற தாவரங்கள் உள்ள பகுதிகளை விரும்புகிறது. கோட் டிவார், கானா, கினி, லைபீரியா, சியேரா லியோனி போன்ற மேற்கு ஆப்பிரிக்க நாடுகளில் உள்ள சூடான, ஈரமான தாழ்நிலக் காடுகளில் இது வாழ்கிறது. விலங்குகளின் வாழ்விடம் வன விளிம்புகள் மற்றும் இரண்டாம் நிலை காடுகளையும் உள்ளடக்கியது. இதன் புவியியல் எல்லை தென்மேற்கு கினியாவில் உள்ள கொனௌன்கன் மாசிஃப் முதல் சியரா லியோன், லைபீரியா மற்றும் கோட் டி ஐவரி வழியாக கானாவில் உள்ள வோல்ற்றா ஆறு வரை கிழக்கு நோக்கி நீண்டுள்ளது. மேற்கு ஆபிரிக்காவின் வனப்பகுதிகளுக்கு வடக்கே உள்ள பிராந்தியத்திலும் அரச மறிமான் காணப்படலாம்.
கேள்வி: அரச மறிமான் - அச்சுறுத்தல்களும் பாதுகாப்பும் குறித்து விரிவாக சொல்லுங்கள்.
பதில்: பன்னாட்டு இயற்கைப் பாதுகாப்புச் சங்கம் அரச மறிமான் தீவாய்ப்புக் கவலை குறைந்த இனம் வகைப்படுத்தப்பட்டுள்ளது. 1999 இல், பன்னாட்டு இயற்கைப் பாதுகாப்பு சங்கத்தின் மறிமான் நிபுணர் குழு இவற்றின் மொத்த எண்ணிக்கை சுமார் 62,000 இருக்கலாம் என மதிப்பிட்டது. இருப்பினும், இது குறைத்து மதிப்பிடப்பட வாய்ப்புள்ளது. இவற்றின் வசிப்பிடச் சீரழிவு மற்றும் விரிவடைந்து வரும் மனிதக் குடியேற்றம் போன்றவற்றின் காரணமாக இவன்னிற் எண்ணிக்கை தொகை குறைந்து வருவதாகக் கருதப்படுகிறது. வேட்டையாடப்படுவது இந்த விலங்கிற்கான குறிப்பிடத்தக்க அச்சுறுத்தலாகும்; சியரா லியோன் மற்றும் லைபீரியாவில் இது அரிதாகவே வேட்டையாடப்படுகிறது. அதேசமயம் இது கோட் டி ஐவரியில் வேட்டையின் முக்கிய ஆதாரமாக உள்ளது. தாய் தேசிய பூங்கா, ஹவுட் பண்டாமா விலங்கினங்கள் மற்றும் ஃப்ளோரா ரிசர்வ் மற்றும் மாபி-யாயா வகைப்படுத்தப்பட்ட காடுகள் (கோட் டிவார்) காக்கும் தேசிய பூங்கா மற்றும் அசின்-அட்டன்டான்சோ விளையாட்டு உற்பத்தி இருப்பு (கானா); ஜியாமா மற்றும் டிக்கே வன இருப்புக்கள் (கினியா); திவாய் தீவு மற்றும் கோலா மழைக்காடு தேசிய பூங்கா (சியரா லியோன்) ஆகியவை அரச மறிமான்கள் காணப்படும் பாதுகாக்கப்பட்ட பகுதிகள்..